rejauldu/bengali-wikipedia huggingface dataset:
মির্জানগর বাংলাদেশের ফেনী জেলার অন্তর্গত পরশুরাম উপজেলার একটি ইউনিয়ন।   আয়তন  ১৮.৫ বর্গকিলোমিটার   জনসংখ্যা  ৩৫ হাজার। ১৮ হাজার মহিলা। ১৭ হাজার পুরুষ।   অবস্থান ও সীমানা  পরশুরাম উপজেলার সর্ব-উত্তরে মির্জানগর ইউনিয়নের অবস্থান। এ ইউনিয়নের দক্ষিণে চিথলিয়া ইউনিয়ন, পূর্বে পরশুরাম পৌরসভা এবং উত্তরে ও পশ্চিমে ভারতের ত্রিপুরা প্রদেশ  অবস্থিত।   প্রশাসনিক কাঠামো  মির্জানগর ইউনিয়ন পরশুরাম উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম পরশুরাম থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।   শিক্ষা প্রতিষ্ঠান  মাধ্যমিক বিদ্যালয়ঃ- (২টি) মির্জানগর তৌহিদ একাডেমী (উচ্চ বিদ্যালয়) কালিকাপুর বাশারত উল্যাহ উচ্চ বিদ্যালয় মাদ্রাসাঃ- (৪টি) সুবার বাজার ইসলামিয়া ফাজিল (ডিগ্রী) মাদ্রাসা  বটতলী ইসলামিয়া আলিম মাদ্রাসা গদানগর আজিজীয়া মাদ্রাসা ও এতিমখানা মনিপুর জোড় পুুুুুকুর সুুলতানুল উলুুুম মাদ্রাসা প্রাথমিক বিদ্যালয়ঃ- (১২টি)     মির্জানগর তৌহিদ একাডেমী  কালিকাপুর বাশারাত উল্লাহ উচ্চ বিদ্যালয়  সুবার বাজার ইসলামিয়া ফাজিল মাদ্রাসা  বটতলী ইসলামিয়া আলিম মাদ্রাসা  ডি.এম. সাহেব নগর সরকারী প্রাথমিক বিদ্যালয়  মির্জানগর সরকারি প্রাথমিক বিদ্যালয়  সুবার বাজার বিদ্যানিকেতন মহেশপুষ্করিনী সরকারী প্রাথমিক বিদ্যালয় সত্যনগর সরকারী প্রাথমিক বিদ্যালয় আশ্রাফপুর ফাতেমা খাতুন সরকারী প্রাথমিক বিদ্যালয় মধুগ্রাম সরকারী প্রাথমিক বিদ্যালয় মধ্যম মনিপুর সরকারী প্রাথমিক বিদ্যালয় পশ্চিম সাহেব নগর সরকারী প্রাথমিক বিদ্যালয় দক্ষিণ কাউতলী সরকারী প্রাথমিক বিদ্যালয় পূর্ব সাহেব নগর সরকারী প্রাথমিক বিদ্যালয় মির্জানগর সরকারী প্রাথমিক বিদ্যালয় ডি,এম সাহেব নগর সরকারী প্রাথমিক বিদ্যালয় রাংগামাটিয়া সরকারী প্রাথমিক বিদ্যালয় কালিকাপুর  সরকারী প্রাথমিক বিদ্যালয় নিজ কালিকাপুর সরকারী প্রাথমিক বিদ্যালয়   যোগাযোগ ব্যবস্থা  পরশুরাম জিরো পয়েন্ট (হাসপাতাল মোড়) থেকে ৫০০ মিটার পশ্চিমে পরশুরাম কলেজ, কলেজ থেকে উত্তরে সোজা ৭০০ মিটার গেলে মুহুরী ব্রীজ, ব্রীজের উত্তর পাশ থেকেই ইউনিয়ন শুরু। ওখান থেকে উত্তরে ২.৫ কিলোমিটার গেলে তুলাতলী বাজার, বাজারের মোড় থেকে পশ্চিমে ২ কিলোমিটার গেলেই সুবার বাজার, মূলত সুবার বাজার থেকেই অত্র ইউনিয়নের রাজনীতি ও ব্যবসা নিয়ন্ত্রিত হয়। বাজার থেকে অন্য ওয়ার্ডের সাথে যোগাযোগ করা সহজ। পরশুরাম থেকে সিএনজি, মোটর চালিত অটোরিক্সা এবং সাধারণ রিক্সায় যাওয়া যায়।   খাল ও নদী   সিলোনিয়া নদী  মুহুরি নদী  মির্জানগর খাল   হাট-বাজার   সুবার বাজার  বটতলী বাজার  পশ্চিম মনিপুর চৌমুড়ী বাজার(তারামিয়া বাজার)  তুলাতলী বাজার  সাহেব নগর  মেলাঘর   দর্শনীয় স্থান   মহেশপুস্করনী রাবার বাগান  মুহুরির চর  জয়চাঁদপুর  বল্লা মুখাঁ বেড়িবাঁধ কালিকাপুর   আরও দেখুন   পরশুরাম উপজেলা  পরশুরাম থানা  ফেনী জেলা   তথ্যসূত্র    বহিঃসংযোগ   বিষয়শ্রেণী:পরশুরাম উপজেলার ইউনিয়ন
তোমাকে চাই শুধু তোমাকে চাই হলো মতিন রহমান পরিচালিত ১৯৯৬ সালে মুক্তিপ্রাপ্ত তোমাকে চাই ছবির একটি জনপ্রিয় রোমান্টিক গান। সিনেমায় গানের ভিডিওতে অভিনয় করেছেন সালমান শাহ ও শাবনূর।   রচনা ও সুরারোপ  তোমাকে চাই শুধু তোমাকে চাই গানটি রচনার পাশাপাশি সঙ্গীত করেছেন কিংবদন্তি আহমেদ ইমতিয়াজ বুলবুল। গানটিতে কণ্ঠ দিয়েছেন কিংবদন্তি এন্ড্রু কিশোর ও কনকচাঁপা।   তথ্যসূত্র   বিষয়শ্রেণী:বাংলা চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:বাংলাদেশী সঙ্গীত
সেবা.এক্সওয়াইজেড হল বাংলাদেশের একটি অনলাইন সেবাভিত্তিক মার্কেটপ্লেস। সেবার কার্যক্রম আনুষ্ঠানিকভাবে ২৯ জুলাই ২০১৬ সালে চালু হয়েছিল। সেবা.এক্সওয়াইজেডের প্রধান নির্বাহী কর্মকর্তা (সিইও) হলেন আদনান ইমতিয়াজ হালিম এবং চিফ অপারেটিং অফিসার (সিওও) হলেন ইলমুল হক সজিব, যারা সেবা.এক্সওয়াইজেডের সিও-প্রতিষ্ঠাতা হিসাবেও রয়েছেন। প্রতিষ্ঠানটি জাতীয় তথ্য ও যোগাযোগ প্রযুক্তি পুরস্কার ২০১৭ লাভ করে।   ইতিহাস  সংস্থার কার্যক্রম এক বছরের মধ্যে আরও বড় হয়েছে, ২০১৯ সালে এটি সারা ঢাকা এবং পরে চট্টগ্রাম শহরে ছড়িয়ে পড়ে। সেবার ৩০.৩ লক্ষ নিবন্ধিত গ্রাহক রয়েছে ও এটি ৮৬টিরও বেশি বিষয়ে পরিষেবা দেয়।  সেবা.এক্সওয়াইজেডের শুরুটা হয়েছিল আদনান ইমতিয়াজ হালিম এবং ইলমুল হক সজিবের মাধ্যমে যারা গ্রামীণফোনের উদ্ভাবন প্ল্যাটফর্মের 'জিপি এক্সিলারেটর'-এর মাধ্যমে একটি দল হিসাবে কাজ শুরু করেছিলেন। সেবা ২০১৮ সাল থেকে 'পরিষেবা পুরস্কার' আয়োজন শুরু করেছে।   প্রদত্ত সেবাসমূহ  এটি একটি অনলাইন প্ল্যাটফর্ম যা ব্যবহারকারীদের চাহিদা অনুযায়ী সেবা দেয়। বিভিন্ন ঘরোয়া সেবা যেমন ইলেকট্রিশিয়ান, কল মিস্ত্রি, বিউটিশিয়ান, কার্পেন্টার, কীটপতঙ্গ নিয়ন্ত্রণ, ঘর পরিষ্কার, বাসা ও অফিস বদল ইত্যাদি সেবার জন্য এর যাচাইকৃত পরিষেবা সরবরাহকারী রয়েছে। যে কোনও বাংলাদেশী ব্যবহারকারী তাদের অ্যাপ্লিকেশনের মাধ্যমে তাদের পরিষেবাগুলি নিতে পারবেন যা ওয়েবসাইটের পাশাপাশি গুগল প্লে স্টোর এবং অ্যাপল অ্যাপ স্টোর উভয়তেই উপলব্ধ।   তথ্যসূত্র    বহিঃসংযোগ   দাপ্তরিক ওয়েবসাইট  বিষয়শ্রেণী:বাংলাদেশী মার্কা বিষয়শ্রেণী:২০১৬-এ বাংলাদেশে প্রতিষ্ঠিত বিষয়শ্রেণী:বাংলাদেশের অনলাইন খুচরা বিক্রেতা বিষয়শ্রেণী:বাংলাদেশী ওয়েবসাইট
রংপুর-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।   সীমানা    ইতিহাস  রংপুর-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মোহাম্মদ সিদ্দিক হোসেনবাংলাদেশ আওয়ামীলীগ১৯৭৯মোহাম্মদ ইলিয়াসবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:রংপুর জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
মিউজিক আমেরিকান সঙ্গীত শিল্পী ম্যাডোনা-এর অ্যালবাম মিউজিক-এর একটি গান। এটি মিউজিক অ্যালবামের প্রধান গান হিসেবে ২০০০ সালের ২১ আগস্ট মুক্তি পায়। মুক্তি পরেই গানটি সঙ্গীত সমালোচকদের দ্বারা ব্যাপকভাবে প্রশংসিত হয়। গানটি বাণিজ্যিকভাবেও অনেক সাফল্য লাভ করে।  রচনা ও ইতিহাস মিউজিক গানটির ভিডিওটি লিখেছেন প্রযোজনা করেছেন ম্যাডোনা এবং মিরওয়াইস আহমাদজাই। তবে এর একটি ভিডিও সুইডিশ প্রযোজক জনস আকেরলান্ড প্রযোজনা করেছেন। মিউজিক গানের ভিডিওটি ২০০০ সালের এপ্রিল মাসের দিকে ধারণ করা হয়। তবে গানটি মুক্তি পায় একই বছরের ২১ আগস্ট। তবে এই গানের একটি অসম্পূর্ণ ভিডিও ২০০০ সালেরই ২১ মে ইন্টারনেটে বের হয়।   আরও দেখুন  আমেরিকান লাইফ (গান)  গেট টুগেদার (গান)  জাম্প (গান)   তথ্যসূত্র   বিষয়শ্রেণী:ম্যাডোনার গান বিষয়শ্রেণী:২০০০-এর গান বিষয়শ্রেণী:স্পেনের শীর্ষ একক বিষয়শ্রেণী:ইউকে একক চার্টের শীর্ষ একক বিষয়শ্রেণী:বিলবোর্ড হট ১০০-এর শীর্ষ একক বিষয়শ্রেণী:অস্ট্রেলিয়ার শীর্ষ একক বিষয়শ্রেণী:নিউজিল্যান্ডের শীর্ষ একক বিষয়শ্রেণী:সঙ্গীত সম্পর্কে গান
পাবলো আবিয়ান ভিরেন (; জন্ম: ১২ জুন ১৯৮৫; পাবলো আবিয়ান নামে সুপরিচিত) হলেন একজন স্পেনীয় ব্যাডমিন্টন খেলোয়াড়, যিনি মূলত স্পেনের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  আবিয়ান স্পেনের হয়ে ২০০৮, ২০১২, ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন পাবলো আবিয়ান ভিরেন ১৯৮৫ সালের ১২ই জুন তারিখে স্পেনের কালাতাইউদে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন আবিয়ান স্পেনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনীয় পুরুষ ব্যাডমিন্টন খেলোয়াড় বিষয়শ্রেণী:স্পেনের অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
সাঙ্গুয়েম () ভারতের গোয়া রাজ্যের দক্ষিণ গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সাঙ্গুয়েম শহরের জনসংখ্যা হল ৬১৫৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে সাঙ্গুয়েম এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
থাম্ব|লেহমার সিভ হল একটি ডিজিটাল নন-ইলেক্ট্রনিক কম্পিউটারের একটি উদাহরণ, যা প্রাইমগুলি খুঁজে বের করার এবং সাধারণ ডায়োফ্যান্টাইন সমীকরণগুলি সমাধান করার জন্য বিশেষ। যখন ডিজিটাল ইলেকট্রনিক কম্পিউটার আবির্ভূত হয়, তারা এনালগ কম্পিউটার এবং যান্ত্রিক কম্পিউটার সহ অন্যান্য সমস্ত ধরনের কম্পিউটারকে স্থানচ্যুত করে। কম্পিউটার বিজ্ঞানে, ডিজিটাল ইলেকট্রনিক কম্পিউটার একটি কম্পিউটার মেশিন যা একটি ইলেকট্রনিক কম্পিউটার এবং একটি ডিজিটাল কম্পিউটার উভয়ই। ডিজিটাল ইলেকট্রনিক কম্পিউটারের উদাহরণগুলির মধ্যে রয়েছে আইবিএম পিসি, অ্যাপল ম্যাকিন্টস এবং আধুনিক স্মার্টফোন। যখন ডিজিটাল এবং ইলেকট্রনিক উভয় ধরনের কম্পিউটার আবির্ভূত হয়, তখন তারা প্রায় সব ধরনের কম্পিউটারকে স্থানচ্যুত করে, কিন্তু গণনা ঐতিহাসিকভাবে বিভিন্ন নন-ডিজিটাল এবং নন-ইলেকট্রনিক উপায়ে সঞ্চালিত হয়েছে: লেহমার সিভ হল একটি ডিজিটাল নন-ইলেক্ট্রনিক কম্পিউটারের উদাহরণ, যখন এনালগ কম্পিউটারগুলি হল নন-ডিজিটাল কম্পিউটারের উদাহরণ যা ইলেকট্রনিক হতে পারে (অ্যানালগ ইলেকট্রনিক্স সহ), এবং যান্ত্রিক কম্পিউটারগুলি নন-ইলেকট্রনিক কম্পিউটারের উদাহরণ (যা ডিজিটাল হতে পারে বা নাও হতে পারে)।  একটি কম্পিউটারের উদাহরণ যা নন-ডিজিটাল এবং নন-ইলেক্ট্রনিক উভয়ই হল গ্রিসে পাওয়া প্রাচীন অ্যান্টিকিথেরা প্রক্রিয়া। সমস্ত ধরনের কম্পিউটার, সেগুলি ডিজিটাল বা অ্যানালগ, এবং ইলেকট্রনিক বা নন-ইলেক্ট্রনিক, টুরিং সম্পূর্ণ হতে পারে যদি তাদের যথেষ্ট মেমরি থাকে। একটি ডিজিটাল ইলেকট্রনিক কম্পিউটার অগত্যা একটি প্রোগ্রামেবল কম্পিউটার, একটি সঞ্চিত প্রোগ্রাম কম্পিউটার, বা একটি সাধারণ উদ্দেশ্যের কম্পিউটার নয়, কারণ মূলত একটি ডিজিটাল ইলেকট্রনিক কম্পিউটার একটি নির্দিষ্ট অ্যাপ্লিকেশনের জন্য তৈরি করা যেতে পারে এবং অ-পুনঃপ্রোগ্রামযোগ্য হতে পারে।  আরো দেখুন  অ্যাবাকাস  এনিয়াক  কম্পিউটিং হার্ডওয়্যারের ইতিহাস   তথ্যসূত্র   বিষয়শ্রেণী:কম্পিউটার
কালিম্পং (বিধানসভা কেন্দ্র) ভারতের পশ্চিমবঙ্গ রাজ্যের কালিম্পং জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে ২২ নং কালিম্পং বিধানসভা কেন্দ্রটি কালিম্পং পৌরসভা, কালিম্পং-১ সিডি ব্লক এবং কালিম্পং-২ সমষ্টি উন্নয়ন ব্লক এবং  গরুবাথান সমষ্টি উন্নয়ন ব্লক এর অন্তর্গত।  কালিম্পং বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল  ১৯৫১কালিম্পংললিত বাহাদুর খর্গাভারতের কমিউনিস্ট পার্টি১৯৫৭নর বাহাদুর গুরুংনির্দল/অখিল ভারতীয় গোর্খা লিগ১৯৬২লক্ষী রঞ্জন জোশীঅখিল ভারতীয় গোর্খা লিগ১৯৬৭কে.বি.গুরুংভারতীয় জাতীয় কংগ্রেস১৯৬৯পি.এল. সুব্বাঅখিল ভারতীয় গোর্খা লিগ১৯৭১মদন কুমার সুব্বাঅখিল ভারতীয় গোর্খা লিগ১৯৭২গজেন্দ্র গুরুংভারতীয় জাতীয় কংগ্রেস১৯৭৭রেনু লীনা সুব্বানির্দল/অখিল ভারতীয় গোর্খা লিগ১৯৮২রেনু লীনা সুব্বানির্দল/অখিল ভারতীয় গোর্খা লিগ১৯৮৭মোহন সিং রাইভারতের কমিউনিস্ট পার্টি১৯৯১নিমা টসরিং মোক্তান নির্দল/গোর্খা ন্যাশানাল লিবারেশন ফ্রন্ট১৯৯৬গৌলান লেপচা গোর্খা ন্যাশানাল লিবারেশন ফ্রন্ট২০০১গৌলান লেপচা গোর্খা ন্যাশানাল লিবারেশন ফ্রন্ট২০০৬গৌলান লেপচা গোর্খা ন্যাশানাল লিবারেশন ফ্রন্ট২০১১হরকা বাহাদুর  ছেত্রীগোর্খা জনমুক্তি মোর্চা২০১৬সবিতা রাইগোর্খা জনমুক্তি মোর্চা  ২০১৬ নির্বাচন পশ্চিমবঙ্গ বিধানসভা নির্বাচন, ২০১৬ জিজেএম এর সরিতা রায় তার নিকটতম প্রতিদ্বন্দ্বী জেএপি এর হরকা বাহাদুর ছেত্রীকে পরাজিত করেন।  নির্বাচনী ফলাফল ২০১১ পশ্চিমবঙ্গ বিধানসভা নির্বাচন, ২০১১ জি.জে.এম এর হরকা বাহাদুর ছেত্রী তার নিকটতম প্রতিদ্বন্দ্বী জিএনএলএফের প্রকাশ দাহালকে পরাজিত করেন।  ১৯৭৭-২০০৬ ২০০৬,  ২০০১  এবং ১৯৯৬ সালে রাজ্য বিধানসভা নির্বাচন, জিএনএলএফের গৌলান লেপচা কালিম্পং আসন থেকে জয়ী হয়, তার নিকটতম প্রতিদ্বন্দ্বী নির্দল/এবিজিএলকে নর্ডেন লামা, পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে নির্দলের নিমা তশরিং মোক্তান সিপিআই-এর মোহন সিং রাইকে পরাজিত করেন। ১৯৮৭ সালে সিপিআইয়ের মোহন সিং রাই কংগ্রেসের তাসী তশরিং লেপচাকে পরাজিত করেন।  ১৯৮২ সালে, নির্দলের রেনু লীনা সুব্বা, (নির্দল/এবিজিএল)এর বদ্রীনারায়ণ প্রধানকে পরাজিত করেন  এবং ১৯৭৭ সালে গজেন্দ্র গুরুংকে পরাজিত করেন।  ১৯৫১-১৯৭২ ১৯৭২ সালে কংগ্রেসের গজেন্দ্র গুরুং জয়ী হন। ১৯৭১ সালে আইজিএল-এর মদন কুমার সুব্বা জয়ী হন। ১৯৬৯ সালে আইজিএল এর পি.এল. সুব্বা জয়ী হন। ১৯৬৭ সালে কংগ্রেসের কে.বি. গুরুং জয়ী হন। ১৯৬২ সালে আইজিএল এর লক্ষ্মী রঞ্জন জোশী জয়ী হন। ১৯৫৭ সালে নির্দলের নর বাহাদুর গুরুং জয়ী হন। স্বাধীন ভারতের প্রথম নির্বাচনী ১৯৫১ সালে সিপিআই-এর ললিত বাহাদুর খর্গ জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:কালিম্পং জেলার রাজনীতি বিষয়শ্রেণী:কালিম্পং জেলা
রাজা ইকবাল (জন্ম: ১৭ জুন ১৯৮৬) একজন পাকিস্তানি বংশোদ্ভূত নরওয়েজিয়ান ক্রিকেটার যিনি নরওয়ের হয়ে খেলেন।  তিনি ইংল্যান্ডে ২০১৫ আইসিসি ওয়ার্ল্ড ক্রিকেট লিগ বিভাগ সিক্স টুর্নামেন্ট নরওয়ের হয়ে খেলেছিলেন, দলের অধিনায়ক ছিলেন।  তিনি নেদারল্যান্ডসে ২০১৮-১৯ আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের গ্রুপ সি তে নরওয়ের হয়ে খেলেছিলেন।   ২০১৯ সালের মে মাসে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে নরওয়ের স্কোয়াডের অধিনায়ক মনোনীত করা হয়েছিল।  ১৫ জুন ২০১৯-তে তিনি ইতালির বিপক্ষে নরওয়ের হয়ে টি-টোয়েন্টি আন্তর্জাতিক (টি-২০) তে আত্মপ্রকাশ করেছিলেন।    তথ্যসূত্র      বহিঃসংযোগ     বিষয়শ্রেণী:ঝিলাম জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম
আল মামুন () শিবলী নোমানীর রচিত প্রথম জীবনী সাহিত্য। এতে আব্বাসীয় খলিফা আল মামুনের জীবনী আলোচিত হয়েছে। এটি প্রথম প্রকাশিত হয় ১৮৮৭ সালে। আলিগড় থেকে ১৮৮৯ সালে এর দ্বিতীয় সংস্করণ প্রকাশ করা হয়। গ্রন্থটিতে সৈয়দ আহমদ খান তিন পৃষ্ঠাব্যাপী উপক্রমনিকা তৈরী করেন। এটি ২ খণ্ডে প্রকাশিত হয়। আব্বাসীয় শাসকদের মধ্যে খলিফা হারুনুর রশিদের পুত্র মামুনুর রশিদ ছিলেন খ্যাতিমান খলিফাদের মধ্যে অন্যতম। লেখক এই গ্রন্থে তার জীবন কর্মকে নিরপেক্ষভাবে বিশ্লেষণের চেষ্টা করেছেন।   বর্ণনা  শিবলী নোমানীর দুই খণ্ডে রচিত এই গ্রন্থের প্রথম খণ্ডে তিনি আলোচনা করেছেন খলিফা মামুনের ব্যক্তিগত জীবন, প্রশাসনিক জীবন, বিদ্রোহ দমন, যুদ্ধ এবং রাজ্য বিজয় সম্পর্কে। আর দ্বিতীয় খণ্ডে আলোচনা করেছেন তৎকালীন সামাজিক অবস্থা, শিক্ষা, সংস্কৃতি, আলেম-উলামা, কবি-সাহিত্যিক, জ্ঞানীগুণীদের জীবন নিয়ে। সংক্ষিপ্তরূপে তুলে ধরেছেন অন্যতম প্রাচীন নগরী বাগদাদের প্রকৃত ইতিহাস। আরও আলোচনা করেছেন সমসাময়িক অন্য সাম্রাজ্যগুলোও। তিনি বুঝানোর চেষ্টা করেছেন, তখন ইসলামি সাম্রাজ্যই ছিল সর্বশ্রেষ্ঠ সাম্রাজ্য। তিনি আল মামুনের ভালো কাজের জন্য প্রশংসা করেছেন আবার সমালোচনার স্থলে সমালোচনা করতে ছাড়েন নি।  ইসলামি শাসন ব্যবস্থায় বনু আব্বাসের মধ্যে হারুনুর রশিদের নাম অনেক খ্যাতি লাভ করলেও লেখক গ্রন্থ রচনায় মামুনের জীবনালেখ্যকে প্রাধান্য দিয়েছেন। এর কারণ সম্পর্কে তিনি বলেন,   দর্শন আর যুক্তিশাস্ত্রের মূল প্রচারণা মামুনের যুগেই হয়েছিল। মামুনের প্রতি তার অগাধ ভক্তি থাকা স্বত্বেও শিবলী তার রচিত গ্রন্থের সর্বত্র মামুন প্রীতি প্রদর্শন করেননি। বরং কিছু কিছু স্থানে তিনি এমনভাবে রচনা করেছেন যে, মামুনের সম্মানের স্থলে তার প্রতিপক্ষের প্রতি তার পক্ষপাত সুলভ মনোভাব দৃশ্যমান হয়।  এই গ্রন্থে শিবলীর কিছু অভিমত প্রতিষ্ঠিত ইতিহাসের বিপরীতে যায়। যেমনঃ তাহের এবং ইমাম রেজাকে বিষ পান করানো হয়েছিল। কিন্তু শিবলীর কাছে ইমাম রেজাকে বিষ পান করানো ভ্রান্ত ঘটনা। তাহেরকে বিষ দেওয়া হয়েছিল সঠিক এবং তা স্বয়ং মামুনই দিয়েছিল। কিছু স্থলে মামুনের ভুল সিদ্ধান্ত এবং নিয়ম বহির্ভূত বিচারগুলো সম্পর্কে শিবলী কৌশলী ব্যাখ্যা দিয়েছেন।   আরও দেখুন   সংগ্রামী সাধকদের ইতিহাস  আল ফারুক  তথ্যসূত্র   উদ্ধৃতি    গ্রন্থপঞ্জি                       বহিঃসংযোগ   আল মামুনের উর্দু সংস্করণ  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:১৮৮৭-এর বই বিষয়শ্রেণী:শিবলী নোমানীর বই বিষয়শ্রেণী:ইতিহাস বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:জীবনীগ্রন্থ
হেয়র্হি মিকলায়োভিচ বুশ্চান (, ; জন্ম: ৩১ মে ১৯৯৪; হেয়র্হি বুশ্চান নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব দিনামো কিয়েভ এবং ইউক্রেন জাতীয় দলের হয়ে গোলরক্ষক হিসেবে খেলেন।  ২০১০ সালে, বুশ্চান ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২০ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ১০টি ম্যাচে অংশগ্রহণ করেছেন। তিনি ইউক্রেনের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, বুশ্চান এপর্যন্ত ৬টি শিরোপা জয়লাভ করেছেন, যার সবগুলো তিনি দিনামো কিয়েভের হয়ে জয়লাভ করেছেন।  প্রারম্ভিক জীবন হেয়র্হি মিকলায়োভিচ বুশ্চান ১৯৯৪ সালের ৩১শে মে তারিখে ইউক্রেনের ওডেসায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                  বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ক্লাব দিনামো কিয়েভের খেলোয়াড় বিষয়শ্রেণী:ইউক্রেনীয় ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:ফুটবল ক্লাব দিনামো-২ কিয়েভের খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:ইউক্রেনের আন্তর্জাতিক ফুটবলার বিষয়শ্রেণী:ইউক্রেনের আন্তর্জাতিক যুব ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড় বিষয়শ্রেণী:সৌদি পেশাদার লিগের খেলোয়াড়
থাম্ব|একটি হানিওয়েল GTCP36-150(CX) সহায়ক পাওয়ার ইউনিট একটি ছেসনা মডেল 750 Citation X এর লেজে সংযুক্ত করা হয়।  হানিওয়েল সহায়ক পাওয়ার ইউনিটগুলি হানিওয়েল অ্যারোস্পেস দ্বারা তৈরি গ্যাস টারবাইন সহায়ক পাওয়ার ইউনিট (APU) এর একটি সিরিজ। হানিওয়েল ১৯৫০ এর দশকের গোড়ার দিকে এপিইউ তৈরি করা শুরু করে এবং তারপর থেকে এগুলি অনেক বিমানে পাওয়া যায়। বছরের পর বছর ধরে হানিওয়েল ৯৫,৫০০ টিরও বেশি এপিইউ তৈরি করেছে এবং ৩৬,০০০ টিরও বেশি এখনও পরিষেবাতে রয়েছে৷  ২০১৮ সালে হানিওয়েলের এয়ারলাইনার এপিইউ মার্কেটের ৬৫% শেয়ার ছিল এবং এটি এয়ারবাস এ৩৫০, বোয়িং ৭৭৭ এবং সংকীর্ণ দেহের বিমান এয়ারলাইনারগুলির জন্য একমাত্র সরবরাহকারী: বোয়িং ৭৩৭ ম্যাক্স, এয়ারবাস এ২২০ (পূর্বে Bombardier CSeries), কোমাক সি৯১৯, ইরকুট এমসি-২১ এবং এয়রবাস এ৩২০ নিও পরিবার পরে এয়ারবাস হ্যামিলটন সানডস্ট্র্যান্ড APS3200 বিকল্পটি সরিয়ে দিয়েছে। প্র্যাট অ্যান্ড হুইটনি কানাডা (পিএন্ডডব্লিউসি) এপিইউ বাজারের অবশিষ্ট ৩৫% এয়ারবাস এ৩৮০, বোয়িং ৭৮৭ এবং বোয়িং ৭৪৭ এর সাথে দাবি করে।    বৈচিত্র্য    ১৩১ সিরিজ  ১৩১-৯ডি প্রাথমিকভাবে ম্যাকডোনেল ডগলাস এমডি-৯০ সিরিজের জন্য ডিজাইন করা হয়; ১৩১-৯বি বোয়িং ৭৩৭ তে স্ট্যান্ডার্ড সরঞ্জামে পরিণত হয়েছে; এয়ারবাস এ৩২০ পরিবারে ১৩১-৯এ।  ১৩১-৯সি এয়ারবাস এ২২০ (পূর্বে Bombardier C-Series) এর মধ্যে পরিষেবাতে প্রবেশ করেছে। ১৩১ সিরিজ একটি দুই-পর্যায়ের অক্ষীয় টারবাইন এবং একটি একক জেনারেটর ব্যবহার করে যা এপিইউ শুরু করে।   ৩৩১ সিরিজ  ৩৩১ সিরিজটি অনেক ওয়াইড-বডি বোয়িং এবং এয়ারবাস এয়ারক্রাফটে পাওয়া যায় এবং হানিওয়েল ৩৩১-২০০ ডিজিটাল ইলেকট্রনিক কন্ট্রোল এবং তেল শীতল করার জন্য প্রশিক্ষকের মতো বেশ কয়েকটি নতুন প্রযুক্তি চালু করেছে, যা শীতল পাখার প্রয়োজনীয়তা দূর করেছে। হানিওয়েল TPE331 থেকে একটি টার্বোপ্রপ ডেরিভেটিভের বিকাশও উন্নয়নের সময় এবং উৎপাদন খরচ কমিয়ে দেয়। এর অ্যাপ্লিকেশনগুলির মধ্যে রয়েছে Airbus A220 -100 এবং -300 সিরিজ, A300, A330, A340, বোয়িং 767 এবং 777, Bombardier CRJ700/900/100, কোমাক সি৯১৯ এবং ইরকুট এমসি-২১।  আরো দেখুন   সহায়ক পাওয়ার ইউনিট  প্র্যাট অ্যান্ড হুইটনি কানাডা তথ্যসূত্র  বিষয়শ্রেণী:বিমানের সহায়ক পাওয়ার ইউনিট
ব্যবহার {{Infobox continent |title               = |image               = |caption             = |area                = |population          = |density             = |GDP_nominal         = |GDP_PPP             = |demonym             = |countries           = |list_countries      = |dependencies        = |unrecognized        = |languages           = |time                = |internet            = |cities              = }}  উদাহরণ  {{Infobox Continent |title               = ইউরোপ |image               = [[চিত্র:Europe (orthographic projection).svg|200px]] |area                = {{convert|10,180,000|km2|sqmi|abbr=on}}{{cref2|n|1}} |population          = ৭৩৯,১৬৫,০৩০{{cref2|n|2}} (২০১১), [[List of continents by population|৩য়]] |density             = ৭২.৫ জন প্রতি বর্গকিলোমিটারে |GDP_nominal         = $২০.৩ ত্রিলিয়ন |GDP_PPP             = $২০.৯ ত্রিলিয়ন |demonym             = [[ইউরোপের জাতিগত গোষ্ঠীসমূহ|ইউরোপীয়]] |countries           = ৫০টি |list_countries      = ইউরোপীয় দেশগুলোর তালিকা |languages           = [[ইউরোপের ভাষা|ভাষাসমূহের তালিকা]] |time                = [[ইউটিসি]] থেকে [[ইউটিসি+৬]] |internet            = [[.eu]] ([[ইউরোপীয় ইউনিয়ন]]) |cities              = [[জনসংখ্যা অনুযায়ী ইউরোপের মহানগর এলাকাসমূহের তালিকা|শহরের তালিকা]] }}  Collapsible list  {{Infobox continent |unrecognized =  {{Collapsible list    | title = &ensp;    | list_style  = text-align:left;    | 1 = Testing 1 | 2 = Testing 2 | 3 = Testing 3 | 4 = Testing 4 | 5 = Testing 5  }} }}  পরামিতি All template parameters are optional.   title name of the article  image visual interpretation of the borders of a continent on a file  area amount of space inside of the continent  population number of people who inhabit the continent  density measurement of population on the continent per unit area  GDP_nominal GDP not adjusted by real value  GDP_PPP GDP adjusted by real value  demonym a name for a resident of a locality which is derived from the name of that particular locality (e.g. North American, Asian)  countries number of recognized countries on a continent  list_countries the title of the list of countries for that continent (eg. List of North American countries)  dependencies a continent's dependencies; if this is not outlined on that continent's countries list, use the {{collapsible list}} template as shown here  unrecognized a continent's unrecognized republics and territories; if this is not outlined on that continent's countries list, use the {{collapsible list}} template as shown here  languages a continent's languages; if there is no list form, use the {{collapsible list}} template as shown here  time a continent's time zones (e.g. UTC-10 to UTC)  internet the top-level domains for a country; link to Country code top-level domain#List of ccTLDs  cities the most notable and highly populated cities on a continent (eg. List of the largest urban agglomerations in North America)  বিষয়শ্রেণী:ভূগোল তথ্যছক টেমপ্লেট
thumb|300px|বিবেকানন্দর ইল্লম বিবেকানন্দর ইল্লম ভারতের চেন্নাই শহরের স্বামী বিবেকানন্দের স্মৃতিবিজড়িত একটি ঐতিহাসিক স্থাপনা ও সংগ্রহালয়। এই ভবনটি বিবেকানন্দ হাউস, আইস হাউস, ক্যাসল কেরনান ইত্যাদি নামেও পরিচিত। ১৮৯৭ সালে চেন্নাই (তদনীন্তন মাদ্রাজ) ভ্রমণের সময় স্বামী বিবেকানন্দ নয় দিন এই বাড়িতে বাস করেন। বিবেকানন্দর ইল্লম বর্তমানে রামকৃষ্ণ মিশনের চেন্নাই শাখা প্রতিষ্ঠিত স্বামী বিবেকানন্দ সংক্রান্ত একটি স্থায়ী সংগ্রহালয়।  ১৮৪২ সালে আইস কিং নামে পরিচিত ফ্রেডেরিক টিউডর মাদ্রাজ শহরে বঙ্গোপসাগরের তীরে একটি আইসহাউস নির্মাণ করেন। এই আইসহাউসটি ছিল তার বরফ ব্যবসার একটি অঙ্গ। ১৮৮০ সাল নাগাদ ব্যবসায় মন্দা দেখা দিলে মাদ্রাজের বিলিগিরি আইয়েঙ্গার বাড়িটি কিনে নেন। তিনি বাড়িটির নকশা পরিবর্তন করে এটিকে তার বাসভবনে পরিণত করেন। নাম দেন কাসল কেরনান। পাশ্চাত্যে ধর্মপ্রচারের পর স্বামী বিবেকানন্দ ১৮৯৭ সালে ভারতে প্রত্যাবর্তনের সময় মাদ্রাজে অবতরণ করলে আইয়েঙ্গার তার শিষ্যত্ব গ্রহণ করেন। এই সময় স্বামীজি তার গৃহেই আতিথ্য গ্রহণ করেন। ১৮৯৭ সালের ৬ ফেব্রুয়ারি থেকে ১৪ ফেব্রুয়ারি পর্যন্ত স্বামীজি এই বাড়িতে অবস্থান করেন এবং এখান থেকেই প্রদান করেন তার কতকগুলি বিখ্যাত বক্তৃতা। ফেরার আগে তিনি শিষ্যদের অনুরোধে এই বাড়িতে একটি স্থায়ী কেন্দ্র নির্মাণে সম্মতি জানান। ১৯০৬ সাল পর্যন্ত এই বাড়িতে মিশনের কাজকর্ম চলে। এরপর বাড়িটি বন্ধক পড়ে এবং এক জমিদার এটি কিনে নেন। ১৯১৭ সালে মাদ্রাজ সরকার তাদের সমাজ কল্যাণ কর্মসূচির অঙ্গ হিসেবে মহিলাদের প্রশিক্ষণাগার ও বিধবাদের আবাস প্রতিষ্ঠার জন্য বাড়িটি অধিগ্রহণ করে নেন।  ১৯৬৩ সালে স্বামী বিবেকানন্দের জন্মশতবর্ষ উপলক্ষে তামিলনাড়ু সরকার ভবনটির নামকরণ করেন বিবেকানন্দর ইল্লম। ১৯৯৭ সালের ৬ ফেব্রুয়ারি সরকার রামকৃষ্ণ মিশনকে লিজে ভবনটি প্রদান করে স্বামী বিবেকানন্দ সংক্রান্ত স্থায়ী প্রদর্শনী চালু করার জন্য। ১৯৯৯ সালের ২০ ডিসেম্বর এই স্থায়ী প্রদর্শনীটি সর্বসাধারণের জন্য খুলে দেওয়া হয়। প্রদর্শনীর সঙ্গে সঙ্গে এখানে যুবকদের আলোচনাসভা, ধ্যান ও যোগের ক্লাসও নেওয়া হয়।   বহিঃসংযোগ   Vivekanandar Illam at the website of Sri Ramakrishna Math, Chennai  The Hindu: Ice House through the years  Video presentation on Vivekanandar Illam  বিষয়শ্রেণী:চেন্নাইয়ের ভবন ও স্থাপনা বিষয়শ্রেণী:চেন্নাইয়ের দর্শনীয় স্থান বিষয়শ্রেণী:রামকৃষ্ণ মিশন বিষয়শ্রেণী:স্বামী বিবেকানন্দ বিষয়শ্রেণী:স্বামী বিবেকানন্দের স্মারক বিষয়শ্রেণী:ভারতের জীবনীমূলক জাদুঘর